**Natječaj za sudjelovanje učenika u Erasmus+ projektu “Stručna praksa u Termama Vivat** ”

Srednja škola Koprivnica provodi projekt “Stručna praksa u Termama Vivat“ u trajanju od 1. lipnja 2023. godine do 31. srpnja 2024. godine

U sklopu projekta “Stručna praksa u Termama Vivat“ odobrena je mobilnost 12 učenika četvrtih razreda u smjerovima fizioterapeutski tehničar/fizioterapeutska tehničarka i hotelijersko turistički tehničar/hotelijersko turistička tehničarka .

U sklopu projekta, mobilnosti će se odvijati u nekoliko termina (termini su podložni promjenama).

Mobilnosti u slovenskim Termama Vivat trajat će 14 dana, a boravak učenika planiran je u terminima:

**1. od 27. studenog do 10. prosinca 2023. godine.**

**2. od 5. veljače do 18. veljače 2024. godine i**

**3. od 11. ožujka do 24. ožujka 2024. godine.**

Na svaku mobilnost s učenicima ide nastavnik u pratnji.

Ciljana skupina mobilnosti je 12 učenika (6 učenika smjera fizioterapeutski tehničar/fizioterapeutska tehničarka i 6 učenika smjera hotelijersko-turistički tehničar/hotelijersko -turistička tehničarka ).

Za mobilnosti u Sloveniju u Terme Vivat prijaviti se mogu učenici 4. k i 4. h razreda.

Zadatak nastavnika kao pratitelja je da se pobrinu da učenici izvršavaju svoje obaveze propisane projektom te da im pruže podršku i potporu uz svakodnevni nadzor. Učenici na prijavnom obrascu odabiru za koju se mobilnost prijavljuju te je moguće zabilježiti prioritet mobilnosti (od 1. do 3. termina), budući da učenik može biti odabran za sudjelovanje samo u jednoj mobilnosti.

**Uvjeti prijave za sudjelovanje:**

• učenici Srednje škole Koprivnica

• dobrovoljna prijava na natječaj

• predana dokumentacija od 15.9. do 26.9.2023. do 19.45

• suglasnost roditelja/skrbnika

**Dokumentacija za prijavu:**

• ispunjen obrazac za prijavu (privitak)

• uspjeh 1. ,2. i 3. razreda (prosjek ocjena)

• motivacijsko pismo

• životopis (Europass)

• potpisana suglasnost roditelja/skrbnika s upisanom šifrom učenika (privitak)

**Dodatni bodovi:**

• popis svih aktivnosti, projekata i/ili natjecanja u kojima je učenik/ca sudjelovao/la prošle školske godine i rezultata koje je postigao/la (za natjecanja)

• potvrda o slabijem ekonomskom položaju obitelji učenika/specifičnoj obiteljskoj situaciji (npr. rješenje o socijalnom statusu, dokaz o samohranom roditelju), rješenje o individualiziranom odgojno-obrazovnom procesu za učenike s teškoćama, dokaz o invaliditetu

**Obveze i dužnosti učenika koji će sudjelovati u mobilnosti:**

• redovito pohađanje svih pripremnih aktivnosti

• redovito pohađanje stručne prakse tijekom mobilnosti

• uvažavanje i poštivanje ostalih sudionika mobilnosti i djelatnika Škole koji će biti u pratnji učenicima

• redovito vođenje Dnevnika rada

• održavanje dnevnih evaluacijskih sastanaka tijekom mobilnosti

•pridržavanje pravila o nekonzumiranju alkoholnih pića i neprimjerenog ponašanja tijekom mobilnosti

• u slučaju pojavljivanja problema, obavezno će se posavjetovati s osobama u pratnji

**Način bodovanja prijava:**

• opći uspjeh 1., 2. i 3. razreda (2-5 bodova)

• strani jezik/jezici prethodnog razreda (2-5 bodova)

• profesionalnost i rad u području struke temeljem procjene nadležnog stručnog vijeća (1-5) – strukovni predmeti 1/2/3 razred (za fizioterapeute 1. razred – Uvod u rehabilitaciju, 2. razred – Masaža, Fizikalna terapija, Osnove kineziologije, 3. razred – Kineziterapija, Fizikalna terapija, Osnove kineziologije, Masaža, strani jezik) (za hotelijere 1. razred – Ugostiteljstvo, praktična nastava -Turizam, 2. razred – Organizacija poslovanja poduzeća, 3. razred– Organizacija poslovanja poduzeća, Engleski jezik, Njemački jezik, Talijanski/Francuski jezik)

• motivacijsko pismo (1-5 bodova)

• životopis (1-5 bodova)

• sudjelovanje u aktivnostima, projektima i natjecanjima (1-5 bodova)

• nepovoljan ekonomski položaj, specifičan status u obrazovanju (1-5 bodova)

• izrečena pedagoška mjera ove ili prethodnih školskih godina (-3 bod za opomenu, -5 bodova za ukor, -10 za opomenu pred isključenje)

• neopravdani sati: 1-4=-1, 5-9=-2, 10-14=-3, 15-19=-4, 20 i više neopravdanih sati = ne mogu sudjelovati

• u slučaju istog broja bodova, prednost će imati učenici s većim iskustvom sudjelovanja u aktivnostima, projektima i natjecanjima

**Postupak prijave:**

Učenici natječajnu dokumentaciju trebaju predati do 26.9.2023. do 19.45 u ured ravnatelja pedagoga ili u tajništvo.

Rezultati će biti objavljeni pod šiframa učenika na školskoj mrežnoj stranici, Facebook stranici škole i projekta te na oglasnoj ploči u školi 3.10.2023.

Učenici će imati rok za prigovore i žalbe na objavljene rezultate do 12.10.2023. g. do 15 sati. Žalbu mogu uputiti pisanim putem u ured ravnatelja, pedagoga ili u tajništvo škole.

Službeni rezultati objavit će se 13.10.2023. nakon isteka žalbenog roka.

Podaci navedeni u Prijavnom obrascu će se provjeravati i svaki krivo upisani podatak će značiti i diskvalifikaciju učenika. Nakon odabira učenika, sudionici mobilnosti, odnosno njihovi roditelji/skrbnici, sklapaju sa Školom ugovor kojim se obvezuju na izvršavanje svojih obaveza kako ne bi morali vraćati sredstva utrošena na mobilnost. Sudjelovanje na pripremnim aktivnostima je OBAVEZNO! Priznaju se samo ispričnice u slučaju bolesti uz obaveznu liječničku potvrdu i opravdanje dolaskom roditelja.

**Napomena:**

Za svaku mobilnost i za svaki smjer će se odabrati 3 učenika koji će biti na rezervnoj listi. Tim učenicima se savjetuje da pohađaju sve pripremne aktivnosti kako bi se, u slučaju odustajanja nekog od odabranih učenika, mogli uključiti u projekt. Za sve dodatne informacije možete se javiti koordinatoru projekta Ani Prentašić.